**Sveučilište u Splitu**

**SVEUČILIŠNI PRIJEDIPLOMSKI STUDIJ MEDITERANSKA POLJOPRIVREDA**

Adresa Sveučilišta u Splitu: Ulica Ruđera Boškovića 31, 21000 Split

Adresa studija u Splitu: Poljana kraljice Jelene 1, 21000 Split

Adresa studija u Sinju: Put Petrovca 12, 21230 Sinj

Telefon: 021/558-248

URL: [www.medp.unist.hr](http://www.medp.unist.hr)

E-mail: [anika.simundic@unist.hr](mailto:anika.simundic@unist.hr)

IBAN: HR0524070001100578938

**STUDIJSKI PROGRAM**

Sveučilišni prijediplomski studij ***Mediteranska poljoprivreda*** traje tri godine, a završetkom studija stječe se 180 ECTS bodova i akademski naziv sveučilišni prvostupnik/prvostupnica inženjer/inženjerka mediteranske poljoprivrede (univ. bacc. ing. agr.).

Upisna kvota za sveučilišni prijediplomski studij ***Mediteranska poljoprivreda*** za 2024./2025. akademsku godinu iznosi kako slijedi:

|  |  |
| --- | --- |
| **Pristupnici sa državnom maturom** | **Ukupna upisna kvota** |
| 30 | 30 |

**Pristupnici s državnom maturom**

**NAČIN PRIJAVE I UVJETI UPISA**

Prijava za upis na sveučilišni prijediplomski studij ***Mediteranska poljoprivreda*** Sveučilišta u Splitu obavlja se putem Nacionalnog informacijskog sustava prijava na visoka učilišta (NISpVU) kojemu se pristupa na internetskoj stranici [www.postani-student.hr](http://www.postani-student.hr).

Na natječaj za upis sveučilišnog prijediplomskog studija ***Mediteranska poljoprivreda*** mogu se prijaviti pristupnici koji imaju položenu državnu maturu i nalaze se na rang listi Središnjeg prijavnog ureda.

Rang-lista prijavljenih pristupnika za upis na studij sastavlja se prema sljedećem sustavu bodovanja:

a) Na temelju uspjeha u srednjoj školi do 500 bodova

1. Na temelju položenih ispita na državnoj maturi do 500 bodova

* Hrvatski jezik (razina B) do 150 bodova
* Matematika (razina B) do 200 bodova
* Strani jezik (razina B) do 150 bodova

1. Na temelju dodatnih postignuća pristupnika **IZRAVAN UPIS** (1000 bodova) za jedno od sljedećih postignuća: osvojeno jedno mjesto od prva tri na državnim natjecanjima u RH ili sudjelovanje na međunarodnoj olimpijadi iz predmeta Matematika, Kemija, Biologija ili Hrvatski jezik, te jedno mjesto od prva tri na državnom natjecanju u RH iz obrazovnog sektora poljoprivrede, prehrane i veterine, podsektora poljoprivrede, discipline Agro i Hortus (na temelju potvrde Agencije za strukovno obrazovanje).

**UPISI**

Pored upisne dokumentacije navedene u općem dijelu natječaja, pristupnici su pri upisu dužni priložiti i sljedeću dokumentaciju:

* potvrda o prebivalištu ili elektronički zapis o prebivalištu izdan putem servisa e-Građani, umjesto preslike osobne iskaznice,
* dvije fotografije veličine 35mm x 45mm,
* dokaz o uplati troškova upisnine,
* dokaz o uplati troškova školarine (samo pristupnici koji su ranije studirali na drugom prijediplomskom studiju i pristupnici sa državljanstvom izvan EU).

**PODATCI ZA UPLATU**

|  |  |
| --- | --- |
|  | **TROŠKOVI UPISNINE** |
| **PRIMATELJ** | Sveučilište u Splitu, studij Mediteranska poljoprivreda |
| **IBAN** | HR0524070001100578938 |
| **MODEL I POZIV NA BROJ** | Model 00 Poziv na broj: 1123-OIB studenta |
| **OPIS PLAĆANJA** | Troškovi upisnine |
| **IZNOS** | 53,09 € |

Upisi pristupnika (preko Središnjeg prijavnog ureda) koji su ostvarili pravo upisa unutar upisne kvote i potvrdili namjeru upisa obavljat će se na adresi Sveučilište u Splitu, Poljana kraljice Jelene 1 (Peristil), II. kat, soba 1 i to:

* **ljetni rok: 18. i 19. srpnja 2024. godine od 10:00 do 13:00 sati;**
* **jesenski rok: 19. i 20. rujna 2024. godine od 10:00 do 13:00 sati (izvodi se u slučaju slobodnih mjesta nakon prvog upisnog roka i sve informacije za ovaj rok će se objaviti na mrežnoj stranici studija).**

Sve dodatne obavijesti u svezi s upisom pristupnika koji su to pravo stekli temeljem konačne rang liste Središnjeg prijavnog ureda bit će objavljene na mrežnoj stranici [www.medp.unist.hr](http://www.medp.unist.hr) i oglasnoj ploči Sveučilišta u Splitu na adresi Poljana kraljice Jelene 1 (Peristil).

Pristupnik koji je ostvario pravo upisa, a ne upiše se do isteka termina za upis, gubi pravo upisa.

Detaljne informacije o sveučilišnom prijediplomskom studiju ***Mediteranska poljoprivreda***, kao i informacije o upisima, mogu se dobiti na mrežnoj stranici studija [www.medp.unist.hr](http://www.medp.unist.hr), telefon 021/558-248 i na adresi Sveučilište u Splitu, Poljana kraljice Jelene 1 (Peristil), II. kat.